**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2016 m. kovo 24 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos kultūros ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos (toliau – Veiksmų programa) 5 prioritetas „Aplinkosauga, gamtos išteklių darnus naudojimas ir prisitaikymas prie klimato kaitos“ |
| **Veiksmų programos konkretaus uždavinio numeris ir pavadinimas:** | 5.4.1. Padidinti kultūros ir gamtos paveldo aktualumą, lankomumą ir žinomumą, visuomenės informuotumą apie juos supančią aplinką |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 05.4.1-CPVA-V-301 „Aktualizuoti kultūros paveldo objektus“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 40,54 mln. Eur |
| **Pagal priemonę remiamos veiklos:** | Kultūros paveldo objektų kompleksiškas sutvarkymas ir pritaikymas kultūrinėms ir su jomis susijusioms edukacinėms, ekonominėms, socialinėms ir panašioms reikmėms.  |
| **Pagal priemonę remiamos veiklos arba dalis veiklų bus vykdomos:** |  ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo) – reikalingas Stebėsenos komiteto pritarimas; ne ES šalyse (taikoma projektams, finansuojamiems iš Europos socialinio fondo) – reikalingas Stebėsenos komiteto pritarimas;**X** vykdoma Lietuvoje arba apribojimai netaikomi – Stebėsenos komiteto pritarimas nereikalingas. |
| **Projektų atrankos būdas (finansavimo forma finansinių priemonių atveju):** |  **X** Valstybės projektų planavimas Regionų projektų planavimas Projektų konkursas Tęstinė projektų atrankaFinansinė priemonė |
| **Teikiamas tvirtinti:****X SPECIALUSIS PROJEKTŲ ATRANKOS KRITERIJUS** **PRIORITETINIS PROJEKTŲ ATRANKOS KRITERIJUS** |  **Nustatymas****X Keitimas**  |
| **Projektų atrankos kriterijaus numeris ir pavadinimas:** | **1.** **Projektai turi atitikti Kultūros objektų aktualizavimo 2014–2020 metų programos, patvirtintos Lietuvos Respublikos kultūros ministro 2014 m. spalio 6 d. įsakymu Nr. ĮV-711** [**„Dėl kultūros objektų aktualizavimo 2014–2020 metų programos patvirtinimo”**](https://www.e-tar.lt/portal/lt/legalAct/b425eff064b911e4b6b89037654e22b1/GkOmYLgKvR)**(toliau – Aktualizavimo programa) nuostatas.**  |
| **Projektų atrankos kriterijaus vertinimo aspektai ir paaiškinimai:** | Bus vertinama, ar projekte numatomas tvarkyti kultūros paveldo objektas įgyvendina Aktualizavimo programos 23 p. nustatytus bendruosius (netaikoma sakralinio paveldo objektams) ir 24 p. nustatytus specialiuosius reikalavimus. |
| **Projektų atrankos kriterijaus pasirinkimo pagrindimas:** | Šis kriterijus pasirinktas atsižvelgiant į tai, kad Aktualizavimo programa yra pagrindinis kultūros sektoriaus strateginis dokumentas, nustatantis valstybės investicijų į kultūros paveldo ir kultūros infrastruktūros objektus, tikslus, uždavinius, prioritetus ir bendruosius bei specialiuosius reikalavimus. Prie Veiksmų programos prioriteto 5.4.1 uždavinio stebėsenos rezultato rodiklių „Lietuvos gyventojų, bent kartą per pastaruosius 12 mėn. apsilankiusių kultūros paveldo objekte, dalis“, „Numatomo apsilankymų remiamuose kultūros ir gamtos paveldo objektuose bei turistų traukos vietose skaičiaus padidėjimas“ bei „Sutvarkyti, įrengti ir pritaikyti lankymui gamtos ir kultūros paveldo objektai ir teritorijos“ pasiekimo šios priemonės projektai prisidės sutvarkant ir įveiklinant kultūros paveldo objektus. Atlikus tvarkomuosius paveldosaugos ir (arba) statybos darbus, siekiant išsaugoti bei atskleisti vertingąsias paveldo objektų savybes, ir įsigijus įrangą kultūrinių veiklų vykdymui bus sudarytos prielaidos lankytojų srautų didinimui, kurti naujas ir plėtoti esamas veiklas, įtraukti vietos, kūrybines bendruomenes, padidinti Lietuvos gyventojų susidomėjimą kultūros paveldu, taip pat pagerinti Lietuvos kaip patrauklios turizmui šalies įvaizdį Lietuvos ir užsienio šalių rinkose, tokiu būdu paverčiant kultūros paveldo objektus socialinės, edukacinės ir ekonominės veiklos židiniais.Įgyvendinus projektus pagal Aktualizavimo programos reikalavimus, bus iš esmės sprendžiamos Veiksmų programos 5.4.1 uždavinyje įvardintos problemos: nepakankamai patenkinti gyventojų kultūriniai poreikiai, žemas gyventojų susidomėjimas kultūros paveldo objektais, nepakankamas paveldo vertybių, kaip socialinės, rekreacinės ir ekonominės veiklos centrų, potencialo išnaudojimas ir kt. Projektų atrankos kriterijus nepagrįstai neišskiria tam tikros tikslinės grupės iš kitų, kadangi yra grindžiamas strateginiame dokumente – Aktualizavimo programoje nustatytais reikalavimais (sutvarkyti vertingiausius bei didžiausią ekonominės vertės visuomenei sukūrimo potencialą turinčius kultūros objektus). *Šis kriterijus keičiamas atsižvelgiant į tai, kad Lietuvos Respublikos Vyriausybės 2016 m. vasario 18 d. nutarimu Nr. 164* [*„Dėl Lietuvos sakralinių kultūros paveldo objektų, finansuojamų prioritetine tvarka 2016–2020 metais, sąrašo patvirtinimo“*](https://www.e-tar.lt/portal/lt/legalAct/a45c5860dbbf11e58a92afc65dd68e97) *buvo patvirtintas Lietuvos sakralinių kultūros paveldo objektų, finansuojamų prioritetine tvarka 2016–2020 metais, sąrašas. Prioritetine tvarka finansuojamų projektų sąrašas sudarytas ir patvirtintas atsižvelgiant į Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymas Nr. 1K-316 „*[*Dėl Projektų administravimo ir finansavimo taisyklių patvirtinimo*](https://www.e-tar.lt/portal/lt/legalAct/f44986504ed411e49cf986e1802f1de9/VLKMwdnJFC)*“, 35 punktą, pagal kurį* „*Jeigu strateginio planavimo dokumente numatyta daugiau projektų ar projektų vykdytojų ir visiems projektams finansuoti neužtenka lėšų, į valstybės projektų sąrašą jie įtraukiami šiuose dokumentuose nustatyta prioritetine tvarka.“.* *Dėl minėto teisės akto patvirtinimo taip pat nustatomas papildomas projektų atranos kriterijus Nr. 2.*  |
| **Teikiamas tvirtinti:****X SPECIALUSIS PROJEKTŲ ATRANKOS KRITERIJUS** **PRIORITETINIS PROJEKTŲ ATRANKOS KRITERIJUS** | **X Nustatymas** **Keitimas**  |
| **Projektų atrankos kriterijaus numeris ir pavadinimas:** | **2.** **Objektai turi būti įtraukti į Aktualizavimo programos 1 priedą „Prioritetinių kultūros paveldo objektų aktualizavimo sąrašas“ arba Lietuvos sakralinių kultūros paveldo objektų, finansuojamų prioritetine tvarka 2016–2020 metais, sąrašą (toliau – Sakralinių objektų sąrašas), patvirtintą Lietuvos Respublikos Vyriausybės 2016 m. vasario 18 d. nutarimu Nr. 164** [**„Dėl Lietuvos sakralinių kultūros paveldo objektų, finansuojamų prioritetine tvarka 2016–2020 metais, sąrašo patvirtinimo“**](https://www.e-tar.lt/portal/lt/legalAct/a45c5860dbbf11e58a92afc65dd68e97) **(toliau – LRV nutarimas).** |
| **Projektų atrankos kriterijaus vertinimo aspektai ir paaiškinimai:** | Pareiškėjas bei numatomas tvarkyti objektas turi būti prioriteto eilės tvarka nurodyti, sakralinio kultūros paveldo objekto atveju, Sakralinių objektų sąraše arba, kitais atvejais, Aktualizavimo programos 1 priede. |
| **Projektų atrankos kriterijaus pasirinkimo pagrindimas:** | Šis kriterijus pasirinktas todėl, kad vadovaujantis Aktualizavimo programa ir LRV nutarimu siekiama sutvarkyti vertingiausius bei didžiausią ekonominės vertės visuomenei sukūrimo potencialą turinčius kultūros paveldo objektus, darniai pritaikant juos šiuolaikinės visuomenės kultūrinėms, socialinėms ir ekonominėms reikmėms; Aktualizavimo programos 1 priede ir Sakralinių objektų sąraše nurodyti kultūros paveldo objektai, kuriuos pritaikant visuomenės poreikiams bus pasiekta didžiausia ekonominė ir socialinė nauda. Įgyvendinus projektus pagal Aktualizavimo programos reikalavimus, bus iš esmės sprendžiamos Veiksmų programos 5.4.1 uždavinyje įvardintos problemos: nepakankamai patenkinti gyventojų kultūriniai poreikiai, žemas gyventojų susidomėjimas kultūros paveldo objektais, nepakankamas paveldo vertybių, kaip socialinės, rekreacinės ir ekonominės veiklos centrų, potencialo išnaudojimas ir kt. Projektų atrankos kriterijus nepagrįstai neišskiria tam tikros tikslinės grupės iš kitų, kadangi yra grindžiamas strateginiame dokumente – Aktualizavimo programoje nustatytais reikalavimais (sutvarkyti vertingiausius bei didžiausią ekonominės vertės visuomenei sukūrimo potencialą turinčius kultūros objektus). |

 Kultūros viceministras Romas Jarockis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 (ministerijos atsakingo asmens pareigų pavadinimas) (parašas) (vardas ir pavardė)